राजस्थान में तो भाजपा की हालत और भी खराब है। पिछले चुनाव में वहां भाजपा को 200 में से 163 सीटें मिली थीं और कांग्रेस को महज 21। भाजपा का वोट प्रतिशत 45 था और कांग्रेस का 33। पांच साल में राजस्थान की रेत भी इतनी गर्म हो गई है कि भाजपा के तलुवे उस पर टिक नहीं पा रहे हैं। राजस्थान में भी स्थानीय इकाइयों और बाकी उपचुनावों के नतीजों से यह साफ हो गया है कि वहां भाजपा के लौटने के कोई आसार नहीं हैं। कोई भी लठैती इस बार राजस्थान में भाजपा को सिरमौर नहीं बना सकती। 50 का आंकड़ा पर करने के लिए भी उसे मालूम नहीं कैसे-कैसे पापड़ बेलने पड़ेंगे।